Berlingske Tidende, 1831-10-26
London, den 14de October. Den 12te October begav Lordmayoren, ledsaget af omtrent 132 Medlemmer af den Londonske Corporation, sig til St. James Pallads. Han blev paa Veien derden enthusiastiskt hilset af Folket. - Kongen, omgiven af Ministrene og de bøieste Embedsmænd, modtog, siddende paa Thronen, Deputationen. Lordmayoren oplæste Adressen fra det Londonske Communalraad, og derefter det fra Borgerskabet i Londons City. Disse Adresser udtrykte urokkelig Tillid til Ministrenes Charakteerfasthed og Patriotisme, tilligemed den Overbeviisning, at ikkun de hurtigste og meest energiske Forholdsregler, fra Ministeriets Side, til at oplive Folkets Forhaabninger, kunde afværge skrækkelige National uroeligheder. Adressen endtes med Forsikkringer om den usvigeligste Hengivenhed for Kongens Person. - Hans Majestæts Svar lød saaledes :"Med Fornøielse modtager jeg Forsikkringerne om Deres Troskab og Hengivenhed for Min Person og Mit Ministerium, og om Deres Tillid til mine constitutionelle Raadgivere. Værer forsikkrede om Mit oprigtige Ønske, at opretholde og forbedre den Garantie, som Constitutionen har skjænket Mit Folk til dets billige Rettigheders Betryggelse; De kunne stole paa Min vedvarende Tilbøielighed til at fremme saadanne Forholdsreglers Antagelse, der ere de hensigtsmæssigste. Til disses sikkre og heldige Anvendelse er det først og fremmest nødvendigt, at de med Rolighed og Sindighed overveies; Jeg anbefaler Dem indstændigen, at anvende al Deres Jndflydelse hos Deres Medborgere, til at beskjerme den offentlige Fred mod enhver Afbrydelse ved Voldsomheder. Talrige Deputationer fra de forskjellige Districter i London begave sig, paa samme Dag, i høitidelig Procession til St. James-Pallads, for at overlevere Kongen Adresser. De meldte sig hos Lord Melbourne med Begjering om at faae Audients hos Kongen. Han beklagede, at de ikke før havde underrettet ham om deres Ønske, thi nu var det for sildigt til at forestille dem for Kongen; derimod gav han dem det Raad, at overlevere Adresserne til Repræsentanterne i Parlamentet, Dhrr. Byng- og Hume, der personligen kunde overlevere disse i Kongens Hænder. Processionen, som imidlertid var voxen til omtrent 60,000 Mennesker, drog derefter til begge Parlamentsmedlemmers Sorliger; disse begave sig ufortøvet til Kongen. Efter en Times Forløb vendte de tilbage og Hr. Hume tiltalede den forsamlede Mængde fra Altanen paa hans Huus. Blandt Andet sagde han: "N. H. jeg føler mig meget lykkelig ved at runne melde Dem, at Hs. Majestæt udtrykkeligen har lovet, at bønhøre Dem. Kongen har paa den bestemteste Maade erklæret: at det nuværende Ministerium besidder hans uindskrænkede Tillid: at ethvert Middel, der staaer i hans Magt, skal anvendes for at betrygge et heldigt Udfald af en Forholdsregel, som han holder for væsentligen nødvendig for hans Folks Jnteresse og Velfærd: og endelig, at han vil afskedige alle Jndividuer ved hans Hof, der virke mod Billen." - Denne Tale blev af Forsamlingen optagen med et skingrende bifaldsraab; hvorefter Hr. Hume atter formanede Forsamlingen til ikke at forstyrre Fred og offentlig Orden. Men denne Formaning blev ikke ændset af Alle; Endeel af Forsamlingen anfaldt, paa Hjemvejen, Lord Bristols i Nør heden liggende Boelig og sloge alle Vinduerne ind. Jkkun med Møje lykkedes det, at forebygge flere Voldsomheder. Saavel fra Manchester, som fra Glasgow, ere Efterretningerne beroeliggende. J ingen af disse to store Byer er Roligheden bleven forstyrret.